Salvador Sobral

Salvador Sobral () er ein portugisisk songar. Han representerte Portugal i Eurovision Song Contest 2017 med songen «Amar pelos dois», skriven av søstera Luísa Sobral. Med denne songen fekk Portugal sin første siger i konkurransen sidan debuten i 1964. Songen er inspirert av portugisisk fado.

 Biografi 
Sobral vart fødd i Lisboa, der han har budd mesteparten av livet. Han har også budd i USA og Spania.

Då han var ti år gammal deltok han i TV-programmet Bravo Bravíssimo, og som 20-åring vart han ein av ti finalistar i den portugisiske versjonen av Idol. Som finalist framførte han songar av Stevie Wonder, Leonard Cohen og Rui Veloso.

Sobral studerte psykologi ved Instituto Superior de Psicologia Aplicada i Lisboa, og musikk ved Taller de Músics i Barcelona.

Sobral er influert av jazzmusikaren Chet Baker og bossa nova-songarane Caetano Veloso og Chico Buarque. Han snakkar fire språk: portugisisk, spansk, engelsk og litt italiensk.

I september 2017 vart det meldt at Sobral ville ta ein pause frå musikken på grunn av helsa. Etter ein vellykka hjartetransplantasjon i desember 2017 lova Sobral å ta opp igjen karrieren.

Kjelder

Denne artikkelen bygger på «Salvador Sobral» frå ,  den 5. mars 2025.  

Kategori:Folk frå Lisboa
Kategori:Eurovision Song Contest-vinnarar
Kategori:Portugisiske songarar